Graad 4 is ‘n moeilike jaar vir die kleintjies. Dis ook wanneer hulle vir die eerste keer eksamen skryf. Mamma en Pappa gaan ook natuurlik bietjie mal en is altyd op soek na ekstra hulp vir hul kinders. Hierdie werkkaarte, PowerPoints en toetse is alles deur onderwysers self opgestel en kan gebruik word in jou klas of sommer vir hersiening by die huis.
Wanneer jou dae bietjie vol raak en jy nie tyd het om vraestelle op te stel nie, kan jy dalk dele van hierdie vraestelle deur AfriOnnie gebruik om jou vraestelle op te stel.
Ek het ‘n passie om mense te leer. Ek is opgelei as ‘n leerondersteuner en is voltyds as onderwyseres by ‘n skool. My opsommings en werk hier beskikbaar is hoofsaaklik Afrikaans Huistaal Gr. 3 tot 7 en Afrikaans EAT (al die grade wat die opsommings kan gebruik) en Sosiale Wetenskappe vir Gr . 4. Ek het tien jaar lank Gr. 4 gegee en het daarom ‘n hart vir die mamma wat ook vir die eerste keer deur al die toetse en eksamens moet gaan.